Русенци се включиха в безплатен тест на кръвната захар - Arena Media
14.11.2018 » Русенци се включиха в безплатен тест на кръвната захар
Всеки желаещ посетител на Централния общински пазар можеше днес да си направи безплатен тест на кръвната захар в кампанията „Обединени в борбата с диабета“. Инициативата бе съвместна на „Общински пазари” ЕООД, УМБАЛ „Медика“, РСР и СУ „Йордан Йовков”.
Във времето от 11,00 часа до 13,00 часа, екип от Вътрешно отделение на УМБАЛ „Медика“ и представител на фирма „РСР”, направиха контролни измервания на кръвна захар на 280 човека, проявили интерес към днешната кампания за профилактика на диабета, като 60 от тях бяха установени със завишени стойности на показателя. Най-високата измерена стойност бе 20,80 mml/l.
Русенци от различни възрасти посетиха шатрата на УМБАЛ „Медика“, за да бъде проверена стойността на кръвната им захар, както и да си вземат от витамините от Doppel Нerz. На всеки, преминал през пункта, бе предоставено и примерно хранително меню, а домакините от „Общински пазари” ЕООД - Русе, почерпиха всички с приготвена от тях здравословна овесена каша.
Ученици от СУ „Йордан Йовков” танцуваха свой народен танц и представиха хореография на модерен балет, тъй като танцът е една от приятните форми на движение и профилактика срещу обездвижения начин на живот.
През 2017 година през отделението по Вътрешни болести на УМБАЛ „Медика Русе” са преминали 423 пациенти с диабет, а тази само до началото на ноември – 349.